**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo: 534/2009

### 973a

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov (tlač 973) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre sociálne veci a bývanie, ako gestorský výbor k vládnemu návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov (ďalej len „ gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 1337 z 10. marca 2009 pridelila predmetný návrh zákona na prerokovanie týmto výborom Národnej rady Slovenskej republiky

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre sociálne veci a bývanie,

Výboru Národnej rady Slovenskej republiky pre financie, rozpočet a menu.

 Výbory prerokovali predmetný návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

## Návrh zákon odporučil schváliť

Ústavnoprávny výbor Národnej rady Slovenskej republiky (uznesením č. 576 z 11. marca 2009),

Výbor Národnej rady Slovenskej republiky pre sociálne veci a bývanie (uznesením č. 233 z 11. marca 2009),

Výbor Národnej rady Slovenskej republiky pre financie, rozpočet a menu do rokovania gestorského návrh neprerokoval.

**IV.**

Výbory Národnej rady Slovenskej republiky, ktoré  návrh zákona prerokovali prijali tieto pozmeňujúce a dopĺňujúce návrhy:

K čl. I.

1. V piatom bode v § 63 ods. 9 sa slovo „šesťdesiatiny“ nahrádza slovom „šestiny“.
2. V piatom bode v § 63 odsek 10 znie :

„(10) Sledovaným obdobím sa na účely tohto zákona rozumie posledných šesť po sebe nasledujúcich kalendárnych mesiacov. Prvé sledované obdobie začína plynúť 1. júla 2009.“.

1. V bode 17 sa v prílohe č. 3 dátum „1.1.2010“ nahrádza dátumom „1.7.2009.“.
2. V bode 17 sa v prílohe č. 3 slová „NAV(t) = čistá hodnota aktív v dôchodkovom fonde v deň bezprostredne predchádzajúci dňu, ku ktorému sa uskutočňuje výpočet,“ nahrádzajú slovami „NAV(t - 1) = čistá hodnota aktív v dôchodkovom fonde v deň bezprostredne predchádzajúci dňu, ku ktorému sa uskutočňuje výpočet,“.
3. V bode 17 v prílohe č. 3 v 1. vzorci na výpočet čistej kumulatívnej hodnoty dôchodkového fondu sa slová „CF(i) = suma príspevkov pripísaných na účet dôchodkového fondu v deň, ku ktorému sa uskutočňuje výpočet znížená o úbytok majetku odpísaného z účtu dôchodkového fondu v deň, ku ktorému sa uskutočňuje výpočet.“ nahrádzajú slovami „CF(t) = suma príspevkov pripísaných na účet dôchodkového fondu v deň, ku ktorému sa uskutočňuje výpočet znížená o úbytok majetku odpísaného z účtu dôchodkového fondu v deň, ku ktorému sa uskutočňuje výpočet.“.
4. V bode 17 v prílohe č. 3  2. Vzorec na výpočet výšky poplatku znie:

 „p = 0,056 \* Max { 0, ČKH(t) – M(t-1) \* PDJ(t) / PDJ(t-1)}, ak PDJ(t) < PDJ (t- 1), inak p = 0,056 \* Max { 0, ČKH(t) – M(t-1) },

 kde

 M(0) = 0 eur,

 M(t) = Max {ČKH(t), M(t -1) \* PDJ(t) / PDJ(t-1)}, ak PDJ(t) < PDJ(t-1),

 inak M(t) = Max {ČKH(t), M(t -1)}.“.

7. V Čl. II sa slová „1. januára 2010“ nahrádzajú slovami „1. júla 2009“.

V súvislosti so sledovaním zhodnotenia majetku v dôchodkovom fonde na účely výšky odplaty za zhodnotenie majetku v dôchodkovom fonde a povinnosti za zákonom stanovených podmienok dopĺňať majetok v dôchodkových fondoch, navrhujem skrátiť sledované obdobie z navrhovaných šesťdesiat mesiacov na šesť kalendárnych mesiacov. Súčasne sa precizuje vzorec pre výpočet poplatku uvedený v prílohe 3 návrhu zákona a navrhuje zmena účinnosti zákona.

**Výbor NR SR pre sociálne veci a bývanie**

**Gestorský výbor odporúča schváliť**

**V.**

  Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 odsek 4 písmeno f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona v znení pozmeňujúcich a doplňujúcich návrhov

**s c h v á l i ť.**

**VI.**

Gestorský výbor odporúča hlasovať spoločne o bodoch  1 až  7 uvedených v IV. časti tejto spoločnej správy s návrhom schváliť.

 Gestorský výbor určil spoločného spravodajcu výborov Janu Vaľovú na prerokovanie návrhu zákona v druhom čítaní a treťom čítaní v Národnej rade Slovenskej republiky a informovanie Národnej rady Slovenskej republiky o výsledku rokovania výborov a odôvodniť návrh a stanovisko gestorského výboru.

 Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 235 z 11. marca 2009.

# Bratislava 11. marca 2009

# Jozef Halecký v. r.

**predseda výboru**